АҞӘА, цәыббра 8 - Sputnik. Ааигәатәи аамҭақәа рзы аҵәахразы иреиӷьу валиутаны ишьоуп швеицариатәи афранк, ҳәа РИА Новости иазеиҭеиҳәеит афондтә џьармыкьа "БКС Брокер" аексперт Дмитри Бабин.
Швеицариатәи афранк ауп акоронавирус аамҭази агеополитикатә фон аҽеиҭакраани ишьақәтәаны иҟалар зылшо.
Аексперт иазгәеиҭеит аҵыхәтәантәи ашықәс абжазы еиҳа еиӷьны зхы аазырԥшыз авалиутақәа еврозона иалоу шракәмыз. Урҭ швециатәи акрона, швеицариатәи афранк, даниатәи акрона роуп.
"Дара ЕАА адоллар иаҿырԥшны реизҳара еврогьы иаԥнагеит. Аха ԥхьаҟазы швеицариатәи афранк еиҳа еиӷьу апозициақәа ннакылоит, еиҳа ихьчоу валиутак аҳасаб ала", - иҳәеит иара.
Бабин иазиԥхьаӡоит европатәи авалиутақәа рҭаххара каҳар алшоит ҳәа. Абри зегьы агеополитикатә цәыӡқәа, Евроеидгыла аекономикаа проблемақәа, апандемиа аҩбатәи ацәқәырԥа ирнырԥшны имҩаԥысуа ҭагылазаашьақәоуп.
Адоллар акәзаргьы ишьақәымтәар алшоит ЕАА аҩныҵҟаполитикатә ҭагылазаашьа, имҩаԥгахараны иҟоу алхрақәа ирхырҟьаны ҳәа иазиԥхьаӡоит Бабин.
Аналитик агәҽанҵара ҟаиҵоит адоллар альтернативаны иазыҟоу евро ма амааҭ рыԥсахрақәа раан апроблемақәа ҟалар ҟалоит ҳәа, избанзар абанкқәа рҿы урҭ рыҭира ма раахәара аџьармыкьтә ԥсахрақәа ирзааигәамхар ахьалшо азы.
АҞӘА, цәыббра 24 – Sputnik. Урыстәыла аҵарауаа иуниверсалтәу аԥсабаратә антибиотик аадырԥшит. Иара ахәшәқәа рахь ачымазара арҵысра аҽацәнахьчоит ҳәа аанацҳауеит РИА Новости аҭҵаарадырратә журнал Applied Biochemistry and Microbiology адыррақәа ҵаҵӷәыс иганы.
Аарԥшымҭа авторцәа, Тиументәи аҳәынҭқарратә университет аҵарауаа, ргәаанагарала – иаарԥшу амаҭәашьар ауаҩытәыҩсеи аԥстәқәеи акәыкәбаақәеи абактериақәеи ирхырҟьаны ирыхьуа аҿкчымазарақәа рҿагылара алшоит.
Тиументәи аҳәынҭқарратә университет аҵарауаа адунеи аҟны раԥхьаӡа акәны акәыкәбаа Emericellopsis alkalina иалҵуа емерициллипсина А апептид аадырԥшит.
Аҵарауаа ишырҳәаз ала, емерициллипсин А рҿагылара алшоит — ачырақәа, абактериатәии акәыкәбаатәии ҿкырақәа.
Аҭҵаарақәа мҩаԥысуан Тиументәи аҳәынҭқарратә университети Гаузе ихьӡ зху антибиотикқәа ҭызҵаауа Аҭҵаарадырратә институти, Роспотребнадзор аепидемиологиатә институти, Шемиакинаи Овчинникови рыхьӡ зху абиоорганикатә химиа Аинститути рҵарауаа русеицурала.
Аҵарауаа ирыгәҭакуп апрепарат алаборатортә ԥышәарақәа рылагара.
АҞӘА, цәыббра 24 – Sputnik. Адунеи зегьы аҿы аус здыруло COVID-19 аҟынтәи алаҵа хә-технологиатә платформак рҟны аус адырулоит. Дара зегьы хазы-хазы аԥыжәарақәа рымоуп, агхақәа шрымоу еиԥш. абри атәы РИА Новости иазеиҭарҳәеит Роспотребнадзор апресс-маҵзураҿы.
Апрепарат ахкқәа:
Аиҳарак — иаку роуп. Дара "атехнологиатә шәарҭадара" рымоуп, аус рыдулараан зыԥсы ҭоу авирус ахы иахьархәамыз азы.
Апрепарат иалоу авирустә хӡы ауп. Аха инагӡаҵәҟьоу аиммунитет ашьақәыргыларазы арҭ алаҵақәа изныкымкәа иҟаҵатәхоит ҳәа рҳәоит Роспотребнадзор аҿы.
Авирус еиԥшу ахәҭақәа рыла ишьақәгылоу алаҵақәагьы авирустә хӡы алоуп ишышьақәгылоу, ишәарҭаӡам, аха дара рҭыжьра массала аларҵәаразы аԥаразоужьра ду аҭахуп.
ДНКи РНКи лаҵақәа еиҳа имариоу ҳәа ишьоуп, аха агенетикатә материал ахац аҩныҵҟа анашьҭра атехнологиа инагӡаны аус адулам, убри азы макьаназы аклиникатә ԥышәараҿы ахархәара амам.
"Имаҷымкәа алаҵахкқәа аус рыдулараан ахархәара рыман зҽеиҩызшо авирустә вектори зҽеиҩызымшо авирустә вектори. Арҭ алаҵа хкқәа рҭыжьра атехнологиа еиԥшуп: авирустә вектор агеном иаларгалоит даҽа вируск ахац акод", - еиҭарҳәеит аусбарҭаҿы.
Арҭ рҩызцәа алаҵақәа рхархәара ԥынгылас ирымоу ауаҩы ицәеижь аҿы авирустә вектор ахь ацәеижьҿагылара аҟазаароуп. Убри аан аиммунтә ҭак ҟамлар ауеит ҳәа азгәарҭеит Роспотребнадзор аҿы.
Зыԥсы ҭоу, иԥсыҽу алаҵақәа классикатә технологиатә платформақәоуп, егьырҭ раасҭагьы ахархәара рымоуп. Аинактивациа зызуу апрепарат зыԥсы ҭам авирусқәа рыла ишьақәгылоуп, убри азы акраамҭатәи аиммуннитет аиуразы изныкымкәа адкылара аҭахуп. Зыԥсы ҭоу, иԥсыҽу авирусқәа злоу апрепарат зныктәи адкылара азхоит, аха иҟоуп ашәарҭа иԥсыҽу авирус шьҭахьҟа игьежьны ачымазара арҿиоит ҳәа.
Гамалеиа ихьӡ зху аепидемиологиеи амикробиологиеи рмилаҭтә ҭҵааратә центр аҿы акоронавирус COVID-19 аҟынтәи раԥхьатәи алаҵа "Спутник V" аус адуланы ашәҟәы иҭагалан.
Урыстәыла иара убасгьы аус рыдырулоит аҽа ԥшь-лаҵак ацентр "Вектор", Чумаков и-Центр, китаитәи Sinopharm, англо-шведтәи AstraZeneca рҟны.
Атәыла раԥхьатәи ахада Владислав Арӡынба Аԥсны Афырхаҵа ҳәа ахьӡ ду иабалак ириҭомызт ҳәа азгәеиҭеит Кобахьиа аиҿцәажәара алагамҭаз.
"Иара деибашьуан Мрагыларатәи афронт аҿы, Тҟәарчалтәи аполк командирс даман. Тҟәарчалаа ирылшаз рацәоуп аибашьраан, уи баша-маша далырхуамызт аполк еиҳабыс. Аибашьраҿы агәаӷь змаз, пату зқәыз аибашьҩы иакәын. Иареи сареи ҳаибадырит Егры ацҳаҿы Аиааира амш аҽны, убри аахыс аиҩызара ҳабжьан. Аибашьра ашьҭахь акыраамҭа Гал араион аус еицаҳаухьан. Иара аӷьеиҩҳәа иҟаз аԥсуа ҷкәына бзиа иакәын", - ҳәа иҳәеит Кобахьиа.
Иаҳа инеиҵыху аиҿцәажәара шәазыӡырҩыр шәылшоит арадио Sputnik Аԥсны аефир аҿы.